Document ID: 32004D0297

Απόφαση της Επιτροπής
της 29ης Μαρτίου 2004
που επιτρέπει στην Τσεχική Δημοκρατία, την Εσθονία, τη Λιθουανία, την Ουγγαρία, την Πολωνία και τη Σλοβακία να αναβάλουν την εφαρμογή ορισμένων διατάξεων των οδηγιών του Συμβουλίου 2002/53/EK και 2002/55/EK όσον αφορά την εμπορία σπόρων προς σπορά από ορισμένες ποικιλίες
[κοινοποιηθείσα υπό τον αριθμό Ε(2004) 962]
(Κείμενο που παρουσιάζει ενδιαφέρον για τον ΕΟΧ)
(2004/297/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη προσχώρησης της Τσεχικής Δημοκρατίας, της Δημοκραρτίας της Εσθονίας, της Κυπριακής Δημοκρατίας, της Δημοκρατίας της Λεττονίας, της Δημοκρατίας της Λιθουανίας, της Δημοκρατίας της Ουγγαρίας, της Δημοκρατίας της Μάλτας, της Δημοκρατίας της Πολωνίας, της Δημοκρατίας της Σλοβενίας και της Σλοβακικής Δημοκρατίας, και ιδίως το άρθρο 2 παράγραφος 3,
τη συνθήκη προσχώρησης της Τσεχικής Δημοκρατίας, της Δημοκραρτίας της Εσθονίας, της Κυπριακής Δημοκρατίας, της Δημοκρατίας της Λεττονίας, της Δημοκρατίας της Λιθουανίας, της Δημοκρατίας της Ουγγαρίας, της Δημοκρατίας της Μάλτας, της Δημοκρατίας της Πολωνίας, της Δημοκρατίας της Σλοβενίας και της Σλοβακικής Δημοκρατίας, και ιδίως το άρθρο 42,
Εκτιμώντας τα ακόλουθα:
(1) Σύμφωνα με το άρθρο 42 της πράξης προσχώρησης, η Επιτροπή μπορεί να θεσπίσει μεταβατικά μέτρα, εφόσον τα μέτρα αυτά είναι αναγκαία για τη διευκόλυνση της μετάβασης από το υπάρχον καθεστώς στα νέα κράτη μέλη προς το καθεστώς που προκύπτει από την εφαρμογή των κοινοτικών κτηνιατρικών και φυτοϋγειονομικών κανόνων. Οι κανόνες αυτοί περιλαμβάνουν τους κανόνες που αφορούν την εμπορία σπόρων προς σπορά.
(2) Η οδηγία 2002/53/EK του Συμβουλίου, της 13ης Ιουνίου 2002, περί του κοινού καταλόγου ποικιλιών καλλιεργούμενων φυτικών ειδών(1) και η οδηγία 2002/55/EK του Συμβουλίου, της 13ης Ιουνίου 2002, περί εμπορίας σπόρων προς σπορά κηπευτικών(2) προβλέπει ότι οι σπόροι προς σπορά ποικιλιών φυτικών ειδών που καλύπτονται από τις οδηγίες που αναφέρονται στο άρθρο 1 παράγραφος 1 της οδηγίας 2002/53/EK ή το άρθρο 2 παράγραφος 1 στοιχείο β) της οδηγίας 2002/55/EK μπορούν να διατίθενται στο εμπόριο μόνον εφόσον ικανοποιούνται οι απαιτήσεις του άρθρου 4 παράγραφος 1 και των άρθρων 7 και 11 των δύο προαναφερόμενων οδηγιών.
(3) Η εμπορία σπόρων προς σπορά ορισμένων ποικιλιών θα έπρεπε να καταργηθεί στην Τσεχική Δημοκρατία, την Εσθονία, τη Λιθουανία, την Ουγγαρία, την Πολωνία και τη Σλοβακία από την ημερομηνία προσχώρησης των χωρών αυτών, εκτός εάν μπορούσε να χορηγηθεί παρέκκλιση από τις διατάξεις αυτές.
(4) Για να δοθεί στις χώρες αυτές η δυνατότητα να λάβουν και να εφαρμόσουν τα μέτρα που είναι αναγκαία για να εξασφαλιστεί ότι οι εν λόγω ποικιλίες έχουν γίνει δεκτές σύμφωνα με τις αρχές του κοινοτικού συστήματος, θα πρέπει να επιτραπεί η αναβολή για περίοδο τριών ετών, από την ημερομηνία προσχώρησης, της εφαρμογής των οδηγιών 2002/53/EK και 2002/55/EK σε ό,τι αφορά την εμπορία στην επικράτειά τους σπόρων προς σπορά από τις ποικιλίες που απαριθμούνται στους σχετικούς καταλόγους σύμφωνα με αρχές άλλες από αυτές που ορίζονται στις προαναφερόμενες οδηγίες.
(5) Τα μέτρα που προβλέπονται στην παρούσα οδηγία είναι σύμφωνα με τη γνώμη της μόνιμης επιτροπής σπόρων προς σπορά και γεωργικών, δενδροκηπευτικών και δασικών φυτών προς φύτευση,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Κατά παρέκκλιση του άρθρου 4 παράγραφος 1, του άρθρου 7 και του άρθρου 11 των οδηγιών 2002/53/EK και 2002/55/EK, η Τσεχική Δημοκρατία, η Εσθονία, η Λιθουανία, η Ουγγαρία, η Πολωνία και η Σλοβακία μπορούν να αναβάλουν για περίοδο τριών ετών από την ημερομηνία προσχώρησής τους την εφαρμογή των εν λόγω οδηγιών όσον αφορά την εμπορία, στην επικράτειά τους, σπόρων από τις ποικιλίες που απαριθμούνται στους σχετικούς εθνικούς καταλόγους ποικιλιών ειδών γεωργικών φυτών και κηπευτικών, οι οποίες δεν έχουν γίνει επισήμως δεκτές σύμφωνα με τις διατάξεις των εν λόγω οδηγιών.
Κατά τη διάρκεια της περιόδου αυτής, τέτοιου είδους σπόροι διατίθενται στο εμπόριο μόνον εντός της επικράτειας του ενδιαφερόμενου κράτους μέλους. Οποιαδήποτε ετικέτα ή έγγραφο, επίσημα ή άλλου είδους, που έχουν τοποθετηθεί πάνω σε παρτίδα τέτοιων σπόρων ή τους συνοδεύουν σύμφωνα με τις διατάξεις της παρούσας απόφασης αναφέρουν ρητώς ότι οι σπόροι πρόκειται να διατεθούν στο εμπόριο αποκλειστικά εντός της ενδιαφερόμενης χώρας.
Άρθρο 2
Η παρούσα απόφαση εφαρμόζεται με την επιφύλαξη και από την ημερομηνία έναρξης ισχύος της συνθήκης προσχώρησης της Τσεχικής Δημοκρατίας, της Δημοκραρτίας της Εσθονίας, της Κυπριακής Δημοκρατίας, της Δημοκρατίας της Λεττονίας, της Δημοκρατίας της Λιθουανίας, της Δημοκρατίας της Ουγγαρίας, της Δημοκρατίας της Μάλτας, της Δημοκρατίας της Πολωνίας, της Δημοκρατίας της Σλοβενίας και της Σλοβακικής Δημοκρατίας.
Άρθρο 3
Η παρούσα οδηγία απευθύνεται στα κράτη μέλη.
Βρυξέλλες, 29 Μαρτίου 2004.

Labels: 3
6